Suure-Jaani valla lahtised kergejõustiku mitmevõistlused

**Eesmärk:** populariseerida ja elavdada laste hulgas kergejõustiku harrastamist.

**Aeg ja koht:** 4. juuni 2017 kell 14.00 Suure-Jaani Gümnaasiumi staadion. Võistlejate registreerimine 13.00-14.00.

**Osavõtjad:** võistlustest võivad osa võtta kõik lapsed, kes on sündinud 2006. aastal ja hiljem.

Võistlused on individuaalsed, viiakse läbi järgnevates vanuseklassides:

Poisid 2006-2007. a sündinud

Tüdrukud 2006-2007.a sündinud

Poisid 2008. a ja hiljem sündinud

Tüdrukud 2008.a ja hiljem sündinud

**Programm:**60m jooks, kaugushüpe, pallivise, 600m jooks

Kaugushüppes mõõdetakse tulemus äratõukekohast. Võistlejal on kaugushüppes ja palliviskes 3 katset. Punktid arvestatakse TV-10 olümpiastarti punktitabeli alusel, poiste 600m punktid võetakse tüdrukute punktitabelist. Võistlejal liidetakse nelja ala punktisummad kokku.

**Autasustamine:**mitmevõistluse (4 tulemust kokku) iga vanuseklassi kolmele paremale võistlejale medal, diplom ja väike auhind. Igale võistlejale diplom ja väike auhind.

**Üldist:**Kõik juhendis määratlemata küsimused lahendab peakohtunik kohapeal.

**Võistluse peakohtunik:** Pille-Riin Sepp, B-kategooria kergejõustikukohtunik, tel 53808337.

**AJAKAVA**

**NB! Sõltuvalt osavõtjate arvust võib ajakavas tulla muudatusi, kuid alade järjekord jääb samaks.**

14.00 avamine

14.10 kaugushüpe T

60m jooks P

14.40 pallivise P

14.50 60m jooks T

15.10 kaugushüpe P

15.20 pallivise T

15.50 600m jooks T

16.00 600m jooks P